[{"text_idx": "#000001", "text": "Atez ateko bilketak babesa jasotzen jarraitzen du. Aste honetan, Ezker Batuak eta ELA nahiz LAB sindikatuek beren adostasuna azaldu dute sistemarekin. Momentua aprobetxatuz, usurbildarrei asteburu honetan atez atekoaren alde bozkatzeko deia luzatu die. Ezker Batua eta LABeko ordezkariak Usurbilgo esperientzia ezagutzen izan dira egun hauetan."}, {"text_idx": "#000002", "text": "Oharra: argazki hau webgunean argitaratuta dago."}, {"text_idx": "#000003", "text": "Oiartzungo Udalak bat egin du errauste-plantaren moratoria eskaerarekin"}, {"text_idx": "#000004", "text": "Aitor Etxeberria alkateak bat egin du errauste-programa 6 urtez atzeratzeko egindako eskariarekin. Xabier Mikel Errekondo Usurbilgo alkateak egin dio moratoria-eskaera Gipuzkoako Foru Aldundiari, eta jada jaso du Hernaniko Udalaren eta errausketaren aurkako plataformen babesa. Hurrengo egun eta asteetan alderdi, sindikatu, gizarte mugimendu eta udal gehiagok moratoria-eskaerarekin bat egitea aurreikusten da."}, {"text_idx": "#000005", "text": "Oiartzungo Udala \u201cerabat ados dago Usurbilgo alkateak Foru Aldundiari egin dion eskariarekin, etorkizunerako pauso garrantzitsua baita\u201d. Usurbilgo birziklatze-mailak igo egin dira hondakinak atez ate biltzen hasiz geroztik, eta Hernanik eta Oiartzunek laster ekingo diote bide berari. Etxeberriaren hitzetan, \u201cahalik eta hondakin gehien birziklatzea da etorkizuneko bidea eta, gaur gaurkoz, atez ateko bilketa da horretarako aukerarik onena. Gainera, errausketa ekiditeko sistema da eta esku-eskura dugu\u201d."}, {"text_idx": "#000006", "text": "\u201cErrauste-plantan 400 milioi euro xahutzeak ez du ez hanka ez bururik\u201d Oiartzungo Udalaren iritziz. \u201cAre gutxiago, erraustegia bera eta ekarriko dizkigun osasun eta ingurugiro-arazoak ekiditea posible denean\u201d. Atez atekoa sistema malgua da eta Gipuzkoa osora zabal daiteke. \u201cHorren adibide dira Hernani eta Oiartzun. Hernanik, egitura bertikala eta biztanle asko dituen herri eta hirietan hondakinak atez ate biltzea bideragarria dela frogatuko du. Guk, berriz, herrian etxe bakar asko izanik, etxeko konpostak sistema honetan duen garrantzia berretsiko dugu\u201d."}, {"text_idx": "#000009", "text": "Oraingoan Gipuzkoako talde ekologistak izan dira atez atekoaren alde azaldu direnak. Ekologistak Martxan, Eguzki, Berdeak eta Haritzalde taldeek \u201catez atekoa Zero Zabor mugimenduaren bidean aurrerapauso egokia\u201d dela adierazi dute. Gauzak horrela, txalotu egin dute Usurbilek jada hartu duen bidea, nahiz Hernani zein Oiartzunen laster abian jarriko dituzten proiektuak."}, {"text_idx": "#000010", "text": "Honez gain, gure osasunerako eta ingurugiroarentzako kaltegarria izanik \u201cinposatu nahi diguten errauste-plantaren aurrean, aukera bakarra atez atekoa\u201d dela azaldu dute."}, {"text_idx": "#000011", "text": "Oarsoaldeko \u201cKalapie\u201d elkartea atez atekoaren alde azaldu da"}, {"text_idx": "#000013", "text": "Iniziatiba hau babestearekin batera, konteneedoreek kaleetan utziko duten tokia bizikleta eta oinezkoentzat egokitzeko eskatu dio Oiartzungo Udalari."}, {"text_idx": "#000014", "text": "Erraustearen aurkako plataformak ere moratoriaren alde"}, {"text_idx": "#000015", "text": "Erraustegiaren aurkako plataformek bere babesa eskaini diote Usurbilgo alkateak publikoki Gipuzkoako Foru Aldundiari egindako moratoria eskaerari. Hernaniko alkateak egin bezala, erraustegiaren aurkako plataformek ere Zubietako errauste plantaren egitasmoa 6 urtez atzeratzeko eskatu dute."}, {"text_idx": "#000017", "text": "Horren guztiaren harira, hemen duzue munduan zehar HONDAKINEN ERRAUSKETA DEBEKATZEN duten hainbat herrialderen, probintziaren, herriren, hiriren... zerrenda. Jaso berri dugun notizia da Aragoiko komunitate autonomoak errausketa alde batera utzi duela eta atez ateko proba pilotuak martxan jartzea aurreikusten duela; hala azaltzen da bere hondakinen kudeaketarako plan integralean (GIRA 2009-2015)."}, {"text_idx": "#000019", "text": "Errefusa ateratzeko egun bakar bat dago (larunbatak); ordutegi horretan (20:00-22:00) ezinezkoa zait errefusa ateratzea ez baitnago etxean. Zer egin behar det?"}]